title: "Hiaskr\u00fc\u00fcs"
text: "At Hiaskr\u00fc\u00fcs (Calluna vulgaris) as en plaant uun det famile faan a hiasplaanten (Ericaceae). Hat as di iansagst slach uun det sk\u00f6\u00f6l Calluna.\n\nBeskriiwang \nDi imergreen str\u00fck w\u00e4\u00e4kst man suutjis an koon sowat 40 juar ual wurd. Hi koon bit 100 cm huuch wurd, as oober miast letjer. At hiaskr\u00fc\u00fcs bleut uun a leed somer bit iin uun a harewst. A enkelt bloosen san man 4 mm grat. F\u00f6l flenerken an \u00f6\u00f6der insekten surge f\u00f6r a fermuarang. At siad woort faan a winj widjer draanj.\n\nF\u00f6\u00f6rkemen \nUun a nat\u00fc\u00fcr komt at hiaskr\u00fc\u00fcs uun Madel- an Nuurdeuroopa f\u00f6\u00f6r. Uun't uasten bit Waastsibiirien. Tu Kanada an Nuurdameerikoo as't m\u00e4 iinwaanerern faan Skotlun kimen.\nAt hiaskr\u00fc\u00fcs br\u00fckt f\u00f6l laacht an en sunagen gr\u00fcnj. Hat w\u00e4\u00e4kst \u00fc\u00fcb a hias, uun muuren an uun d\u00fcnem. Uun a berger w\u00e4\u00e4kst hat bit tu'n h\u00f6\u00f6chde faan 2700 m.\n\nNat \n At hiaskr\u00fc\u00fcs as leewentsr\u00fcm f\u00f6r f\u00f6l raar flenerken.\n Am br\u00fckt jo str\u00fcker \u00fcs frast faan en raidsaag.\n M\u00e4 det kr\u00fc\u00fcs san iar beesmer b\u00fcnjen wurden, diarfaan komt uk di huuchsjiisk n\u00f6\u00f6m: Besenheide.\n\nFerwisang efter b\u00fctjen \n\nEricaceae"